Američki univerzitet u Centralnoj Aziji

Američki univerzitet u Centralnoj Aziji (engleski: American University of Central Asia; ruski: Американский университет в Центральной Азии) je univerzitet u glavnom gradu bivše sovjetske republike Kirgistan, u Biškeku. Univerzitet je osnovan 1993. godine, a pohađa ga oko 1200 studenata. U sadašnjem organizacionom okviru institucija je osnovana 1997. godine uz financijsku pomoć vlade Sjedinjenih Država i Fonda za otvoreno društvo Georga Sorosa. Studiji na ovoj instituciji odvijaju se na engleskom i ruskom jeziku.